**רוברט ליין "בוב" סאגט** (באנגלית:  **Robert Lane "Bob" Saget**;‏ 17 במאי 1956 – 9 בינואר 2022) היה שחקן, קומיקאי, במאי, סטנדאפיסט, מנחה טלוויזיה ותסריטאי יהודי-אמריקאי. מוכר בעיקר בזכות גילומו של האבא דני טאנר בסיטקום "צער גידול בנות". בנוסף, דיבב את דמותו של טד מוסבי העתידי בקומדיית המצבים "איך פגשתי את אמא".

ביוגרפיה
--------

סאגט נולד בפילדלפיה שבארצות הברית למשפחה יהודית. אימו רוזלין דולי הייתה מנהלת בית חולים ואביו היה מנהל סופרמרקט. גדל תחילה בעיר לקינגטו שבווירג'יניה, לפני שחזר להתגורר בפילדלפיה. למד בבית ספר לקולנוע שבאוניברסיטת טמפל, משם יצר סרט שזיכה אותו בפרס אקדמיית הסטודנטים לקולנוע בשנת 1978. למד לאחר מכן באוניברסיטת דרום קליפורניה במשך כמה שיעורים ונשר. במהלך חייו איבד סאגט שתי אחיות, אנדראה מהתבקעות מפרצת וגיי ממחלת הסקלרודרמה.

### קריירה

סאגט התגלה לראשונה בקומדיה "מצב קריטי" לצד הקומיקאי ריצ'רד פריור. התפרסם בכל העולם בסוף שנות ה-80 ובתחילת שנות ה-90 בסדרת הקאלט המשפחתית "צער גידול בנות". בסדרה שיחק בתפקיד הראשי של דני טאנר, אביהם האלמן של בנות טאנר מישל, סטפני ודי ג'יי הנעזר בניהול הבית בחברו ג'ואי ובגיסו ג'סי. בתחילת 1990 הוא התחיל להנחות את התכנית "קטעי הווידאו המצחיקים של אמריקה" שזכתה לפופולריות רבה. במקביל, הופיע סאגט במועדנים במופע של בדיחות גסות, במופע שסתר את התדמית "הטובה" וה"נקייה" שבזכותה התפרסם. לאחר סיום הצילומים של "צער גידול בנות" עבר לעשות סטנדאפ וולגרי ובוטה, בין היתר גם בערוץ "קומדי סנטרל".

ב-1998 ביים את סרטו העלילתי הראשון, הקומדיה "עבודה מלוכלכת". בשנת 2000 הנחה את סרט הקומדיה הטלוויזיוני "Becoming Dick" ששודר בערוץ E! וכיכבו בו רוברט וגנר והרלנד ויליאמס.

סאגט הנחה במשך שמונה שנים את סדרת הפספוסים "America's Funniest Home Videos". ב-2001 כיכב בסיטקום "לגדל את אבא" ברשת The WB.

ב-2003 ערך הופעה קולנועית קומית קצרה בקומדיה "טיפשים בהפסקה שנייה". החל מ-2005 ועד 2014, סאגט דיבב את קולו של טד מוסבי העתידי (בשנת 2030) בסיטקום "איך פגשתי את אמא".

ב-2006 נבחר להנחות את הגרסה האמריקאית לשעשועון "1 נגד 100", הנחה את התוכנית במשך שנתיים.

ב-2007 ביים כתב והפיק סאגט את סרט הטבע הפרודי "הצד הגס של הפינגווינים", המבוסס על סרט הדוקו זוכה פרס האוסקר "משפחת הקיסרים".

ב-2009 כיכב בעונה היחידה של הסיטקום "לשרוד בפרברים" ברשת ABC.

בשנת 2018 גילם את דמותו של ריצ'י נייט בסדרת הטלוויזיה הקומית של שירות נטפליקס "השוטר הטוב", אשר מבוססת על הסדרה הישראלית באותו שם.

בשנת 2022 שיחק בתפקיד קטן של עורך דין בסרט המותחן-קומי הקנדי "*Daniel's Gotta Die*".

חיים אישיים
-----------

סאגט היה אב לשלוש בנות מגרושתו שרי קרמר, לה היה נשוי בשנים 1982–1997. ביוני 1991 ביקר סאגט בישראל במשך כשבוע, עם אשתו והוריו, כאורח של משרד התיירות.

בשנת 2018 התחתן בוב סאגט בשנית עם קלי ריזו.

ב-9 בינואר 2022, בגיל 65, נמצא מת בחדרו במלון ריץ-קרלטון באורלנדו. הוא הופיע במופע סטנדאפ בג'קסונוויל בערב הקודם. הוא נקבר בבית הקברות היהודי בפלורידה,בית הקברות מאונט סיני, לא רחוק מקבריו הוריו ואחותו. בדו"ח הנתיחה שפורסם חודש לאחר מכן, דווח כי סיבת המוות היא דימום תת-קשיתי במהלך השינה, שנגרם ככל הנראה מנפילה וממכה בחלק האחורי של ראשו.

קישורים חיצוניים
----------------

ויקישיתוף מדיה וקבצים בנושא **בוב סאגט** בוויקישיתוף
* 

* אתר האינטרנט הרשמי של בוב סאגט (באנגלית אמריקאית)
* בוב סאגט, ברשת החברתית פייסבוק

* בוב סאגט, ברשת החברתית אקס (טוויטר)

* בוב סאגט, ברשת החברתית אינסטגרם

* בוב סאגט, ברשת החברתית טיקטוק

* בוב סאגט, סרטונים בערוץ היוטיוב

* בוב סאגט, במסד הנתונים הקולנועיים IMDb (באנגלית)

* בוב סאגט, באתר AllMovie (באנגלית)

* בוב סאגט, באתר Rotten Tomatoes (באנגלית)

* בוב סאגט, במסד הנתונים הקולנועיים KinoPoisk (ברוסית)

* בוב סאגט, באתר ספוטיפיי

* בוב סאגט, באתר AllMusic (באנגלית)

* בוב סאגט, באתר MusicBrainz (באנגלית)

* בוב סאגט, באתר Discogs (באנגלית)

* בוב סאגט, באתר Songkick (באנגלית)

* בוב סאגט, באתר בילבורד (באנגלית)
* לי-אור אברבך, ציוני אחד מול מאה, באתר nrg‏, 19 באוגוסט 2007
* עם כל הצער שבדבר: בוב סאגט ב"ירידה הגדולה", באתר nrg‏, 23 במרץ 2009
* אבנר שביט‏, בוב סאגט ("צער גידול בנות") הלך לעולמו בגיל 65, באתר וואלה!‏, 10 בינואר 2022
* בוב סאגט, באתר "Find a Grave" (באנגלית)

הערות שוליים
------------

1. ↑  שלושה גברים וילדות, מעריב, 30 בנובמבר 1989
2. ↑  בארצות הברית מתים על פספוסים, מעריב, 8 באפריל 1990
3. ↑  כוכב הטלוויזיה בוב סאגט ינחת כאן, חדשות, 4 ביוני 1991  
מחכה לקלטת שלכם, חדשות, 5 ביוני 1991
4. ↑  השחקן בוב סאגט הלך לעולמו בגיל 65, באתר כאן – תאגיד השידור הישראלי, 10 בינואר 2022

| איך פגשתי את אמא |
| --- |
| יוצרים | קרטר בייס • קרייג תומאס |  |
| שחקנים | ג'וש רדנור • ג'ייסון סיגל • קובי סמולדרס • ניל פטריק האריס • אליסון הניגן • כריסטין מיליאוטי • בוב סאגט |
| דמויות | טד מוסבי • מרשל אריקסון • רובין שרבטסקי • ברני סטינסון • לילי אולדרין • טרייסי מקונל |
| עונות | עונה 1 • עונה 2 • עונה 3 • עונה 4 • עונה 5 • עונה 6 • עונה 7 • עונה 8 • עונה 9 |
| ראו גם | תקרית האננס • לעולמים • איך פגשתי את אבא • אפקט המעודדת |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007342681005171
* BNE: XX1487842
* BnF: cb150906293 (data)
* GND: 1257913905
* ISNI: 0000 0000 6315 5553
* LCCN: n78059875
* MusicBrainz: 2a13039b-4877-4f29-8223-d8850953d447
* NLK: KAC2020K9056
* NTA: 181621851
* SUDOC: 223433942
* Trove: 892940
* VIAF: 69223256
* WorldCat: viaf-69223256

 |